SPRÁVA KOMISIE O ČINNOSTI VÝBOROV POČAS ROKU 2012 /* COM/2013/0701 final */





SPRÁVA KOMISIE O ČINNOSTI VÝBOROV POČAS ROKU 2012 V súlade s článkom 10 ods. 2 nariadenia (EÚ) č. 182/2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[1] („nariadenie o komitológii“), Komisia týmto predkladá výročnú správu o činnosti výborov za rok 2012. Táto správa obsahuje prehľad vývoja komitologického systému v roku 2012 a zhrnutie činností výborov. K správe je pripojený pracovný dokument útvarov Komisie obsahujúci podrobnú štatistiku týkajúcu sa činnosti jednotlivých výborov. 1. Prehľad vývoja komitologického systému v roku 2012 1.1 Všeobecný vývoj Ako sa uvádza v správe z roku 2011[2], všetky komitologické postupy podľa „starého“ rozhodnutia o komitológii[3] s výnimkou regulačného postupu s kontrolou (RPK) boli automaticky prispôsobené novým komitologickým postupom podľa nariadenia o komitológii. Preto v roku 2012 pracovali komitologické výbory podľa postupov stanovených v nariadení o komitológii, t. j. podľa konzultačného postupu (článok 4 nariadenia o komitológii) a postupu preskúmania (článok 5 nariadenia o komitológii), ako aj podľa regulačného postupu s kontrolou stanoveného v článku 5a rozhodnutia o komitológii. Komisia v súlade s vyhlásením[4], ktoré urobila v momente prijatia nariadenia o komitológii, že bude prispôsobovať všetky ustanovenia súvisiace s regulačným postupom s kontrolou v existujúcich základných aktoch kritériám stanoveným v zmluve, iniciovala predbežný prieskum v roku 2012, ktorý viedol v roku 2013 k prijatiu potrebných návrhov na zosúladenie. Do konca roku 2012 prijalo 133 komitologických výborov svoj nový individuálny rokovací poriadok na základe vzorového rokovacieho poriadku pre výbory, ktorý bol prijatý 8. júla 2011[5]. 1.2 Vývoj judikatúry Vo svojom rozsudku z 5. septembra 2012 (vec C-355/10, Európsky parlament/Rada) Súdny dvor EÚ zrušil rozhodnutie Rady 2010/252/EÚ[6] týkajúce sa dozoru nad vonkajšími morskými hranicami vo vzťahu k operačnej spolupráci medzi členskými štátmi koordinovanej agentúrou FRONTEX, ktoré bolo prijaté v súlade s regulačným postupom s kontrolou na základe článku 12 ods. 5 nariadenia 562/2006[7]. Súdny dvor konštatoval, že rozhodnutie prinieslo nové podstatné prvky do základného aktu, a síce ustanovenia o hraničnom dozore v Kódexe schengenských hraníc (KSH). Podľa názoru Súdneho dvora ustanovenia týkajúce sa zaistenia (odsek 2.4. časti I prílohy k rozhodnutiu), záchrany a vyloďovania (odseky 1.1. a 2.1. časti II prílohy k rozhodnutiu) vyžadujú prijatie politických rozhodnutí, za čo je zodpovedný zákonodarca EÚ. Okrem toho ustanovenia o zaistení, ktoré udeľujú pohraničným strážam právomoci, ako je zaistenie zadržaných osôb, zadržanie lodí a vrátenie zadržaných osôb do určeného miesta, umožňujú tak významné zásahy do základných práv dotknutých osôb, že si to nevyhnutne vyžaduje zásah zákonodarcu EÚ. Súdny dvor preto uviedol, že „prijatie takýchto ustanovení [...] prekračuje rámce dodatočných opatrení v zmysle článku 12 ods. 5 KSH a v rámci inštitucionálneho systému Únie patrí do zodpovednosti jej normotvorcu.“ Aj keď Súdny dvor uznal, že rozhodnutie obsahuje aj ustanovenia upravujúce praktické spôsoby výkonu hraničného dozoru, zrušil rozhodnutie ako celok, keďže zistil, že pravidlá v častiach I a II prílohy sú vzájomne prepojené z dôvodu, že sa týkajú priebehu buď operácie dozoru, alebo záchrannej operácie. 2. Prehľad činností 2.1 Počet výborov a zasadnutí Je dôležité rozlišovať medzi komitologickými výbormi na jednej strane a inými subjektmi, najmä „expertnými skupinami“ vytvorenými samotnou Komisiou na strane druhej. Expertné skupiny poskytujú Komisii[8] odborné poradenstvo pri príprave a vykonávaní politiky, ako aj delegovaných aktov, zatiaľ čo komitologické výbory pomáhajú Komisii pri uplatňovaní vykonávacích právomocí, ktoré jej boli udelené základnými právnymi aktmi. Táto správa sa zameriava výhradne na komitologické výbory. Počet komitologických výborov k 31. decembru 2012 sa uvádza podľa jednotlivých oblastí činnosti (pozri tabuľku I). Na účely porovnania sa uvádzajú aj údaje z minulého roka (stav k 31. decembru 2011). TABUĽKA I — Celkový počet výborov (2012) Oblasť politiky || 2012 || 2011 Poľnohospodárstvo a rozvoj vidieka (AGRI) || 15 || 14 Úrad pre boj proti podvodom (OLAF) || 1 || 1 Rozpočet (BUDG) || 2 || 2 Oblasť klímy (CLIMA) || 4 || 4 Komunikácia (COMM) || 1 || 1 Komunikačné siete, obsah a technológie (CNECT) || 6 || 7 Rozvoj a spolupráca – EuropeAid (DEVCO) || 6 || 6 Hospodárske a finančné záležitosti (ECFIN) || 1 || 1 Vzdelávanie a kultúra (EAC) || 7 || 7 Zamestnanosť, sociálne záležitosti a začlenenie (EMPL) || 3 || 3 Energetika (ENER) || 16 || 15 Rozšírenie (ELARG) || 4 || 4 Podnikanie a priemysel (ENTR) || 30 || 31 Životné prostredie (ENV) || 31 || 31 Zdravie a spotrebitelia (SANCO) || 24 || 24 Vnútorné záležitosti (HOME) || 11 || 11 Humanitárna pomoc a civilná ochrana (ECHO) || 2 || 2 Informatika (DIGIT) || 1 || 1 Vnútorný trh (MARKT) || 14 || 13 Spravodlivosť (JUST) || 14 || 13 Námorné záležitosti a rybárstvo (MARE) || 4 || 5 Mobilita a doprava (MOVE) || 31 || 29 Regionálna politika (REGIO) || 1 || 1 Výskum (RTD) || 6 || 6 Generálny sekretariát (SG) || 2* || 2* Útvar pre nástroje zahraničnej politiky (FPI) || 4 || 4 Štatistika (ESTAT) || 7 || 8 Dane a colná únia (TAXUD) || 11 || 11 Obchod (TRADE) || 11 || 11 SPOLU: || 270 || 268 * Vrátane odvolacieho výboru (pre potreby komitologického registra je odvolací výbor zaevidovaný ako výbor, za ktorý zodpovedá SG, no v praxi ho riadia všetky dotknuté útvary). V roku 2012 by sa komitologické výbory vo všeobecnosti mohli rozdeliť do skupín podľa použitého postupu (konzultačný postup, postup preskúmania, regulačný postup s kontrolou — pozri tabuľku II). Keďže niektoré výbory uplatňovali viacero postupov, boli oddelené od výborov pôsobiacich v rámci jediného postupu. TABUĽKA II — Počet výborov na základe uplatneného postupu (2012) || Druh postupu || Konzultačný || Preskúmanie || Regulačný s kontrolou || Uplatňujúci niekoľko postupov || SPOLU: AGRI || || 12 || || 3 || 15 BUDG || 1 || 1 || || || 2 CLIMA || || || || 4 || 4 CNECT || || 2 || || 4 || 6 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || || || 2 || 1 || 3 ENER || 2 || 8 || 1 || 5 || 16 ENTR || 7 || 4 || 4 || 15 || 30 ENV || || 5 || 4 || 22 || 31 ESTAT || || 2 || || 5 || 7 FPI || || 4 || || || 4 HOME || 1 || 4 || || 6 || 11 JUST || 3 || 1 || 4 || 6 || 14 MARE || || 4 || || || 4 MARKT || || 1 || 4 || 9 || 14 MOVE || 3 || 6 || 3 || 19 || 31 OLAF || || || 1 || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2 TAXUD || 1 || 9 || || 1 || 11 TRADE || 2 || 6 || || 3 || 11 SPOLU: || 24 || 99 || 24 || 123 || 270 * Vrátane odvolacieho výboru. Počet výborov nie je jediným ukazovateľom činnosti na komitologickej úrovni. Počet zasadnutí, ako aj počet písomných postupov[9] použitých v roku 2012 vo všeobecnosti odráža pracovnú intenzitu v jednotlivých oblastiach, ako aj vo výboroch (tabuľka III). TABUĽKA III — Počet zasadnutí a písomných postupov (2012) || Počet výborov || Zasadnutia || Písomné postupy 2012 || 2011 || 2012 || 2011 AGRI || 15 || 134 || 142 || 3 || 3 BUDG || 2 || 5 || 4 || 0 || 0 CLIMA || 4 || 16 || 14 || 0 || 0 CNECT || 6 || 26 || 20 || 7 || 20 COMM || 1 || 1 || 1 || 2 || 4 DEVCO || 6 || 24 || 17 || 28 || 55 DIGIT || 1 || 2 || 2 || 0 || 0 EAC || 7 || 14 || 18 || 53 || 52 ECFIN || 1 || 1 || 0 || 0 || 0 ECHO || 2 || 4 || 5 || 6 || 12 ELARG || 4 || 5 || 8 || 22 || 12 EMPL || 3 || 2 || 3 || 6 || 9 ENER || 16 || 27 || 13 || 9 || 2 ENTR || 30 || 51 || 56 || 25 || 32 ENV || 31 || 46 || 41 || 14 || 16 ESTAT || 7 || 12 || 14 || 6 || 6 FPI || 4 || 7 || 4 || 7 || 3 HOME || 11 || 31 || 24 || 40 || 27 JUST || 14 || 7 || 6 || 18 || 15 MARE || 4 || 11 || 9 || 8 || 11 MARKT || 14 || 11 || 18 || 7 || 12 MOVE || 31 || 50 || 53 || 22 || 12 OLAF || 1 || 3 || 3 || 0 || 1 REGIO || 1 || 7 || 5 || 6 || 5 RTD || 6 || 56 || 61 || 227 || 201 SANCO || 24 || 144 || 146 || 354 || 314 SG || 2 || 3* || 6* || 0 || 1 TAXUD || 11 || 81 || 81 || 14 || 7 TRADE || 11 || 15 || 15 || 5 || 6 SPOLU: || 270 || 796 || 789 || 889 || 838 * Vrátane 3 zasadnutí odvolacieho výboru. 2.2 Počet stanovísk a vykonávacích aktov/opatrení Tak ako v prípade predchádzajúcich správ, aj táto správa poskytuje celkové číselné údaje týkajúce sa oficiálnych stanovísk vydaných výbormi a následných vykonávacích aktov/opatrení prijatých Komisiou[10]. Tieto údaje číselne vyjadrujú počet konkrétnych „výsledkov“ výborov (pozri tabuľku IV). TABUĽKA IV — Počet stanovísk a prijatých vykonávacích aktov/opatrení (2012) || Stanoviská || Prijaté akty || Opatrenia prijaté podľa RPK AGRI || 250 || 231 || 2 BUDG || 14 || 3 || 0 CLIMA || 11 || 4 || 7 CNECT || 36 || 37 || 1 COMM || 3 || 3 || 0 DEVCO || 173 || 153 || 0 DIGIT || 1 || 1 || 0 EAC || 96 || 79 || 0 ECFIN || 1 || 0 || 0 ECHO || 8 || 7 || 0 ELARG || 60 || 57 || 0 EMPL || 6 || 6 || 0 ENER || 15 || 7 || 5 ENTR || 48 || 25 || 22 ENV || 58 || 27 || 30 ESTAT || 18 || 3 || 8 FPI || 12 || 12 || 0 HOME || 39 || 39 || 0 JUST || 13 || 13 || 1 MARE || 29 || 28 || 0 MARKT || 16 || 7 || 2 MOVE || 55 || 37 || 26 OLAF || 0 || 0 || 0 REGIO || 22 || 22 || 0 RTD || 237 || 233 || 0 SANCO || 596 || 517 || 63 SG || 6* || 9 || 0 TAXUD || 93 || 90 || 0 TRADE || 7 || 7 || 0 SPOLU: || 1 923 || 1 657 || 167 * Vrátane 6 stanovísk, ktoré predložil odvolací výbor. 2.3 Zasadnutia odvolacieho výboru Počas roku 2012 zasadal odvolací výbor trikrát a celkovo prerokoval 6 návrhov vykonávacích aktov (v oblasti zdravia a spotrebiteľskej politiky), ktoré predložila Komisia. Vo všetkých 6 prípadoch odvolací výbor nepredložil žiadne stanovisko a Komisia sa rozhodla prijať týchto 6 vykonávacích aktov. 2.4 Využívanie regulačného postupu s kontrolou (RPK) Ako bolo spomenuté v časti 1, reforma komitológie v roku 2011 neovplyvnila regulačný postup s kontrolou. Tento postup sa pri nových právnych predpisoch už nemôže používať, no ešte stále sa objavuje vo viacerých existujúcich základných aktoch a bude sa naďalej uplatňovať na základe týchto aktov, až kým nebudú zosúladené. V roku 2012 bolo prijatých 167 opatrení podľa RPK (pozri tabuľku IV). Právo veta sa nevyužilo. Na porovnanie, v roku 2011 Rada využila svoje právo veta v prípade návrhu opatrení v dvoch prípadoch a Európsky parlament ho vôbec nevyužil. TABUĽKA V — Počet vykonávacích opatrení prijatých podľa regulačného postupu s kontrolou (RPK) (2012) || Opatrenia prijaté podľa RPK || Návrhy opatrení vypracované podľa RPK a odmietnuté Parlamentom || Návrhy opatrení vypracované podľa RPK a odmietnuté Radou AGRI || 2 || 0 || 0 BUDG || 0 || 0 || 0 CLIMA || 7 || 0 || 0 CNECT || 1 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 22 || 0 || 0 ENV || 30 || 0 || 0 ESTAT || 8 || 0 || 0 FPI || 0 || 0 || 0 HOME || 0 || 0 || 0 JUST || 1 || 0 || 0 MARE || 0 || 0 || 0 MARKT || 2 || 0 || 0 MOVE || 26 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 63 || 0 || 0 SG || 0 || 0 || 0 TAXUD || 0 || 0 || 0 TRADE || 0 || 0 || 0 SPOLU: || 167 || 0 || 0 3. Podrobné informácie o činnosti výborov Podrobné informácie o činnosti jednotlivých výborov v roku 2012 podľa dotknutých generálnych riaditeľstiev sú uvedené v pracovnom dokumente útvarov Komisie, ktorý je pripojený k tejto správe. [1] Ú. v. EÚ L 55, 28.2.2011, s. 13. [2] Správa Komisie o činnosti výborov počas roku 2011, COM(2012) 685 final. [3] Rozhodnutie Rady 1999/468/ES z 28. júna 1999 (Ú. v. ES L 184, 17.7.1999, s. 23), zmenené rozhodnutím Rady 2006/512/ES (Ú. v. EÚ C 255, 21.10.2006, s. 4). [4] Toto vyhlásenie bolo uverejnené v úradnom vestníku spolu s nariadením (EÚ) č. 182/2011 (Ú. v. EÚ L 55 z 28.2.2011, s. 19). [5] Ú. v. EÚ C 206, 12.7.2011, s. 11. [6] Rozhodnutie Rady z 26. apríla 2010, ktorým sa dopĺňa Kódex schengenských hraníc, pokiaľ ide o dozor nad vonkajšími morskými hranicami vo vzťahu k operačnej spolupráci, ktorú koordinuje Európska agentúra pre riadenie operačnej spolupráce na vonkajších hraniciach členských štátov Európskej únie, Ú. v. EÚ L 111, 4.5.2010, s. 20 – 26. [7] Nariadenie Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Ú. v. EÚ L 105, 13.4.2006, s. 1. [8] Bližšie informácie na: http://ec.europa.eu/transparency/regexpert/index.cfm?do=faq.faq&aide=2. [9] Hlasovanie výboru sa môže uskutočniť na pravidelnom zasadnutí výboru alebo, v opodstatnených prípadoch, prostredníctvom písomného postupu v súlade s článkom 3 ods. 5 nariadenia o komitológii. [10] Treba poznamenať, že počet stanovísk sa môže odchyľovať od počtu vykonávacích aktov/opatrení v každom uvedenom roku. Príčiny týchto odchýlok sú vysvetlené v úvode pracovného dokumentu útvarov Komisie, ktorý je pripojený k tejto správe.